આટલું જ નહીં પરંતુ વડાપ્રધાન ખુદ પણ જો ઈચ્છે તો કોઈને આ એપ દ્વારા સીધો સંદેશ મોકલી શકે છે એ પ્રકારનું નવું ફીચર એપમાં ડેવલોપ કરવામાં આવ્યું છે. આ નવા ફીચરનો લાભ લેતા વડાપ્રધાન મોદીએ થોડા સમયથી પોતાના પક્ષના સંસદસભ્યોને રોજ સવારે નમસ્તે મેસેજ મોકલવાનું શરુ કર્યું છે. હમણાં બે દિવસ અગાઉ મળેલી ભાજપના સંસદસભ્યોની બેઠકમાં વડાપ્રધાને ફરિયાદના સ્વરમાં કહ્યું હતું કે તેમણે મોકલેલા નમસ્તે મેસેજના જવાબનો માત્ર પાંચ કે છ જ સંસદસભ્યો વળતો જવાબ આપે છે.